अारोपी एचओडी के खिलाफ असिस्टेंट प्रोफेसर ने दिए बयान
निफ्टम,नेशनल इंस्टीच्युट ऑफ फूड टैक्नोलॉजी एवं मैनेजमेंट की असिस्टेंट प्रोफेसर द्वारा विभाग के एचओडी पर छेड़खानी के आरोप लगाने के मामले में पुलिस ने बुधवार को पीड़ित प्रोफेसर के मजिस्ट्रेट के सामने बयान करवाए।
महिला प्रोफेसर ने मजिस्ट्रेट को बताया कि वह तीन साल से एचओडी की प्रताड़ना सहन कर रही है। उसने प्रताड़ना की बार-बार विवि प्रशासन को शिकायत की, लेकिन आवाज दबा दी गई। कभी आरोपी एचओडी आशुतोष पर कार्रवाई के लिए जांच कमेटी गठित नहीं की। वहीं पुलिस ने मामले को लेकर जांच शुरू कर दी है। मामले की सच्चाई के लिए अधिकारियों से पूछताछ की जा सकती है।
निफ्टम में कार्यरत असिस्टेंट महिला प्रोफेसर ने महिला थाना पुलिस को मंगलवार को शिकायत देकर बताया था कि उसने अप्रैल 2012 में नौकरी ज्वाइन की थी। ज्वाइन के बाद ही एचओडी आशुतोष उसके पीछे पड़ गया। उसे कभी टच करता, तो कभी इशारे करता। यहीं नहीं शब्दों से गंदे कमेंट करता। उसने एचओडी आशुतोष का बर्ताव देखकर मामले की मौखिक शिकायत वीसी से की। परंतु कोई सुनवाई नहीं हुई। अब उसने मामले की शिकायत 18 दिसंबर को लिखित की थी। परंतु इसके बावजूद भी कोई जांच कमेटी नहीं बनाई गई। ऐसे में अब मजबूर होकर उसने मामले की शिकायत महिला थाना पुलिस को की है। पुलिस ने इस संदर्भ में आरोपी एचओडी आशुतोष पर केस दर्ज कर जांच शुरू कर दी थी।
kas_Deva hin_Deva hin_Deva hin_Deva